Brandbu stasjon

Brandbu stasjon var en jernbanestasjon på Røykenvikbanen, i Gran kommune. Den åpnet som stoppested da Nordbanen ble åpnet frem til Røykenvik i 1900. Opprinnelig hadde Brandbu en svært beskjeden bygning på vestsiden av sporet og lite anlegg generelt. I 1904 ble stoppestedet oppgradert til stasjon, men først i 1912 fikk stasjonen ny ekspedisjonsbygning. Denne ble tegnet av Harald Kaas og plassert på østsiden av sporet. Det gamle ekspedisjonsskuret ble flyttet til Viul i 1916.Bjerke & Holom (2004), s. 140. Den 1. april 1932 ble statusen nedgradert til stoppested igjen som et kostnadsbesparende tiltak i forkant av at banen mistet det meste av sin persontrafikk.Arkivnett Oppland  om Røykenvikbanen, jf. Stenersen (1981), s. 172–173.

Stasjonsbygningen ble revet i 1984, men godshuset er bygget om og står fortsatt. Skinnegangen mellom Brandbu og Røykenvik ble revet opp fra 1960, og mellom Brandbu og Andfossen noe senere.Aspenberg et al (2009), s. 114. På den tidligere jernbanetraseen går nå fylkesvei 34.

 Referanser 

 Kilder 




 Eksterne lenker 

Kategori:Jernbanestasjoner på Røykenvikbanen
Kategori:Nedlagte jernbanestasjoner i Norge
Kategori:Jernbanestasjoner i Oppland
Kategori:Samferdsel i Gran
Kategori:Jernbanestasjoner åpnet i 1900
Kategori:Jernbanestasjoner nedlagt i 1957
Kategori:Harald Kaas
Kategori:Tidligere byggverk i Innlandet